|  |  |
| --- | --- |
| **П р и л о ж е н и е ./O 2** (към организационен договор)  Декларация за защита на данните на обслужващата фирма | |
| 1. Лични данни:   За извършването на договорените услуги е необходимо фирмата посредник да предостави на обслужващата фирма данните, които се попълват в организационния договор (вкл. приложенията). Непредоставянето на тези данни би имало за последица невъзможност на обслужващата фирма да предостави договорените услуги.  Обслужващата фирма декларира, че събирането, обработката и използването на лични данни на фирмата посредник ще бъдат извършвани само доколкото тези дейности са необходими за извършването и изпълнението на договорените услуги съгласно настоящия договор, като това ще става при съблюдаване на разпоредбите за защита на данните и на гражданското право. Приложимата правна основа се съдържа в чл. 6, пар. 1, буква b) и буква c) от ОРЗД (Общия регламент за защита на данните). Съгласно тези разпоредби, обработката на данните е правомерна, ако тя е необходима за изпълнението на съответния сключен със засегнатата страна договор, за изпълнението на преддоговорни мерки, извършвани по настояване на засегнатата страна, или за спазването на правно задължение.   1. Сигурност на данните   Защитата на личните данни на фирмата посредник трябва да се извършва чрез подходящи организационни и технически предпазни мерки. Тези мерки касаят по-конкретно защитата от неразрешен, противозаконен или случаен достъп, обработка, загуба, използване и манипулация. Следователно, обслужващата фирма трябва да гарантира, че данните се обработват по начин, който запазва сигурността на личните данни. | 1. Информация и заличаване   Фирмата посредник по всяко време има право на информация за своите запаметени лични данни, техния произход и получатели и целта на обработка на данните, както и право на корекция, предаване на данни, отказ, ограничения на обработката и блокиране или заличаване на неверни, респ. недопустимо обработени данни. Фирмата посредник е задължена да съобщава на обслужващата фирма промените в своите лични данни. Фирмата посредник по всяко време има право да оттегли съгласието си за използване на нейните лични данни, дори когато това съгласие е дадено изрично, извън настоящия договор, както и когато съгласието излиза извън изпълнението и извършването на договорените услуги.  За събирането на данните е отговорна обслужващата фирма посочена в т. 1.2. на настоящия договор. Фирмата посредник може да предяви правата си (напр. за предоставяне на информация, заличаване, коригиране, отказ) към отговорната обслужваща фирма, като използва посочените в т. 1.2. данни за контакт.  В случай, че фирмата посредник е на мнение, че обработката на личните данни от обслужващата фирма нарушава приложимите разпоредби за защита на данните или по друг начин нарушава права за защита на данни, то има възможност за подаване на жалба пред компетентната комисия за защита на данните, действаща като надзорен орган в Австрия. |
| 1. Предаване на данни на трети лица   За изпълнение и съответно извършване на договорените услуги в настоящия договор е необходимо данните на фирмата посредник да се предават на привлечените за изпълнението на задълженията съгласно точка 4.1. (Посредничество), точка 4.2. (Други услуги) и точка 4.3. (Съпътстващи услуги) лица. Това се отнася по-конкретно до следните категории получатели, в зависимост от съответните услуги, които се предоставят от тях: медицински учреждения, специализиран медицински персонал, институции за грижа, членове на семейството на обслужваното лице, спасителни служби, застрахователи, транспортни фирми, държавни власти и договорни партньори на обслужваното лице (напр. фирми посредници). Въпреки това, предаването на данните при всички положения трябва да се извършва в съответствие с ОРЗД и е ограничено до целите, необходими за изпълнението на настоящия договор за посредничество, или до указаното в евентуално изрично, предварително дадено съгласие от страна на фирмата посредник.  Възможно е някои от получателите на лични данни сред горепосочените групи от получатели да се намират извън Австрия и/или да обработват личните данни в чужбина. В определени случаи, нивото на защита на данните в други държави не отговаря на това в Австрия. Поради тази причина, обслужващата фирма се задължава да препраща личните данни на засегнатите лица единствено в страни, за които Европейската комисия е постановила, че разполагат с достатъчно ниво на защита на данните, или, в противен случай, да вземе необходимите мерки за да гарантира, че всички получатели разполагат с достатъчно ниво на защита на данните (В този случай, обслужващата фирма трябва да сключи стандартни договорни клаузи с получателите (2010/87/ЕО и 2004/915/ЕО). Обслужващата фирма трябва предварително да уведоми фирмата посредник, ако възнамерява да препраща данни на получател в трета държава, която не е член на ЕС. | 1. Съхранение на данните   Обслужващата фирма декларира, че данните на фирмата посредник няма да се съхраняват за по-дълъг период, отколкото това е нужно за изпълнението на договорните, респ. законовите задължения и за защитата срещу всякакви претенции за отговорност. Критериите за това са законовите срокове в счетоводството, в данъчното и митническото право, в облигационното право, в трудовото и социалното право, както и специфичните срокове в съответния сектор.   1. Известяване за проблеми с данните   Обслужващата фирма трябва да гарантира, че проблеми с данните ще се откриват своевременно и при нужда незабавно ще се съобщават на фирмата посредник, респ. на компетентния надзорен орган (комисията за защита на данните) при посочване на съответните категории данни, които са засегнати. |
|  |  |
|  |  |

Запознах се с приложението, подпис

на фирмата посредник:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_